প্রতিদিন কমছে সোনার দাম, আজ কমল ভরিতে ৪২০ টাকা
চলতি মাসের তৃতীয় সপ্তাহ থেকে দেশের বাজারে সোনার দাম প্রতিদিন সমন্বয় করছে বাংলাদেশ জুয়েলার্স সমিতি বা বাজুস। তারই ধারাবাহিকতায় আজ মঙ্গলবার সোনার দাম ভরি প্রতি ৪২০ টাকা পর্যন্ত কমেছে। নতুন এই দাম আজ বিকেল ৪টা থেকে কার্যকর হয়েছে।
জুয়েলার্স সমিতির এক সংবাদ বিজ্ঞপ্তিতে বিষয়টি জানানো হয়েছে। সোনার দাম কমানোর বিষয়ে বিজ্ঞপ্তিতে বলা হয়েছে, স্থানীয় বাজারে খাঁটি সোনার দাম কমেছে। তাই সমিতির মূল্য তদারকি কমিটি এক সভায় সোনার দাম সমন্বয়ের সিদ্ধান্ত হয়েছে।
নতুন দর অনুযায়ী, হলমার্ক করা ২২ ক্যারেট মানের সোনার প্রতি ভরির দাম কমে ১ লাখ ১১ হাজার ৪১ টাকায় দাঁড়িয়েছে। এ ছাড়া প্রতি ভরি ২১ ক্যারেট মানের সোনা ১ লাখ ৬ হাজার ২ টাকা, ১৮ ক্যারেট মানের সোনা ৯০ হাজার ৮৬৩ টাকা এবং সনাতন পদ্ধতির সোনার দাম কমে হয়েছে ৭৫ হাজার ৫৫৯ টাকা।
আজ বিকেল চারটার আগপর্যন্ত সোনার দাম ছিল প্রতি ভরি ২২ ক্যারেট ১ লাখ ১১ হাজার ৪৬১ টাকা, ২১ ক্যারেট ১ লাখ ৬ হাজার ৩৯৯, ১৮ ক্যারেট ৯১ হাজার ২০১ ও সনাতন পদ্ধতির সোনা ৭৫ হাজার ৮৩৯ টাকা। তার মানে, দাম সমন্বয়ে ভরিপ্রতি ২২ ক্যারেটে ৪২০ টাকা, ২১ ক্যারেটে ৩৯৭ টাকা, ১৮ ক্যারেটে ৩৮৮ এবং সনাতন পদ্ধতির সোনায় ২৮০ টাকা কমেছে।
চলতি মাসের তৃতীয় সপ্তাহ থেকে দেশের বাজারে সোনার দাম প্রতিদিন সমন্বয় করছে বাংলাদেশ জুয়েলার্স সমিতি বা বাজুস। তারই ধারাবাহিকতায় আজ মঙ্গলবার সোনার দাম ভরি প্রতি ৪২০ টাকা পর্যন্ত কমেছে। নতুন এই দাম আজ বিকেল ৪টা থেকে কার্যকর হয়েছে।